CELEX: 32021R0170
Language: bg
Date: 2021-02-09 00:00:00
Title: Регламент за изпълнение (ЕС) 2021/170 на Комисията от 9 февруари 2021 година относно класирането на някои стоки в Комбинираната номенклатура

15.2.2021   
               
               
                  BG
               
               
                  Официален вестник на Европейския съюз
               
               
                  L 50/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/170 НА КОМИСИЯТА
         от 9 февруари 2021 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 9 февруари 2021 година.
            
               
                  За Комисията,
               
               
                  от името на председателя,
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (Код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Бутилка от механично изработено стъкло, с формата на череп, висока приблизително 9,5 cm, с номинална вместимост 180 ml. Бутилката има късо гърло (с дължина приблизително 1,5 cm и диаметър на отвора 2 cm) и незапечатана тапа от корк, която не влиза плътно в отвора на бутилката.
                        Вж. изображението  (*1).
                     
                     
                        7013 49 99 
                     
                     
                        Класирането се определя от общи правила 1 и 6 за тълкуване на Комбинираната номенклатура и от описанието на кодовете по КН 7013 , 7013 49  и 7013 49 99 .
                        Въз основа на обективните си характеристики (специфичната форма на изделието, фактът, че корковата тапа не влиза плътно в гърлото на бутилката; фактът, че средството за затваряне от корк не е запечатано) изделието не е предназначено да се използва за транспорт или амбалаж в търговията по смисъла на позиция 7010 . Средството за затваряне от корк не може да предотврати изтичането или изливането при транспортиране. Видът на бутилката и неплътно прилягащата тапа правят изделието подобно на гарафа или на съдинка за олио или оцет, които са стъклени предмети за сервиране или за кухня и които са изключени от позиция 7010  (вж. също Обяснителните бележки към Хармонизираната система (ОБХС) за позиция 7010 , първа алинея и четвърта алинея, изключение в), както и ОБХС за позиция 7013 , първа алинея, точка 1). Поради това се изключва класиране в позиция 7010  като бутилка от стъкло за транспорт или амбалаж.
                        Ето защо изделието трябва да бъде класирано в код по КН 7013 49 99  като стъклен предмет за сервиране, за кухня или с подобна употреба (различен от тези от № 7010  или 7018 ).
                     
                  
               
            
               (*1)  Изображението е само за информация.